open-index/open-wikipedia-markdown huggingface dataset:
Celotónová stupnica

náhľad|Celotónová stupnica od tónu c
**Celotónová stupnica** alebo **hexatonická stupnica** (ang. *whole tone scale*) je stupnica, v ktorej je medzi každými po sebe idúcimi tónmi interval celého tónu, čiže veľkej sekundy. Takáto stupnica je hexatonická, tzn. má 6 tónov v jednej oktáve. Na to, aby sa o oktávu vyššie mohol opakovať základný tón, je nutné vykonať enharmonickú zámenu niektorého prostredného tónu v stupnici.Celotónová stupnica od tónu c obsahuje tóny: c-d-e-fis-gis-ais/b-c, resp. c-d-e-fis/ges-as-b-c. Enharmonická zámena je označené symbolom lomítka. 

Celotónová stupnica, najmä ak zahraná na klavíri alebo harfe pod pedálom, vyvoláva snový dojem. Často sa používa vo filmoch na odlíšenie prechodu z reality do sna, alebo naspäť. 

Cwelotónové stupnice už využívali Číňania v stredoveku. Použitie celotónovej stupnice môžeme nájsť aj u Mozarta. Celotónovú stupnicu využívali novoromantici ako Franz Liszt vo svojej Dantovskej symfónii alebo Richard Wagner v opere Parsifal. Koncom 19. storočia bola obľúbená u ruských romantikov, objavuje sa napríklad v opere Ruslan a Ľudmila od Michaila Ivanoviča Glinku alebo v úvodnej téme k Šeherezáde od skladateľa Nikolaja Andrejeviča Rimskij-Korsakova, resp. v dielach Alexandra Sergejeviča Dargomyžskijho. V novšej hudbe využíval celotónovú stupnicu Richard Strauss v opere Salome, Claude Debussy, tak ako as ostatní impresionisti. Medzi ďalších skladateľov používajúcich celotónové stupnice patria napríklad Alban Berg, Béla Bartók, Olivier Messiaen a Ferruccio Busoni, Vítěslav Novák.

Celotónová stupnica sa používa aj v mnohých džezových skladbách a improvizáciách. Celotónová stupnica sa takisto objavuje v tradičných indických rágach.

## Referencie

Kategória:Hudobné stupnice
Kategória:Džez
RTorrent

**rTorrent** je textový ncurses BitTorrent klient napísaný v C++ založený na knižniciach **libTorrent** pre UNIX (toto nie je knižnica libtorrent vyvíjaná Arvidom Norbergom) so zameraním na vysoký výkon a dobrý kód. Knižnica sa líši od iných implementácii tým, že prenáša dáta priamo medzi súborovými stránkami namapovanými na pamäť pomocou funkcie mmap a sieťovou vrstvou. Na vysokorýchlostných linkách je údajne schopný poskytovať dáta omnoho rýchlejšie ako oficiálny klient.

Balíčky rTorrentu sú dostupné pre mnohé distribúcie Linuxu a Unixov a je ho možné skompilovať na takmer každom operačnom systéme kompatibilnom s POSIXovým štandardom, ako je napríklad FreeBSD.

rTorrent využíva ncurses a vhodne sa kombinuje screen alebo dtach. Podporuje ukladanie relácií a umožňuje používateľom pridávať a odstraňovať torrenty. Takisto podporuje čiastkové šťahovanie torrentov obsahujúcich viacero súborov. Vo verzii 0.7.0 bolo doplnené šifrovanie protokolu BitTorrent. PEX (Výmena peerov) a DHT boli implementované nedávno.

rTorrent možno tiež ovládať prostredníctvom XML-RPC cez SCGI.

## Referencie


## Externé odkazy
* Stránka rTorrentu 
* rTorrent pre Darwin/Os X
* nTorrent - Grafické rozhranie pre rTorrent
* rtGui - PHP/Webový interfejs pre rTorrent využívajúce XML-RPC 

Kategória:Slobodný softvér
Weidenstetten

**Weidenstetten** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 1 218 obyvateľov a rozlohu .

## Geografia a poloha
Obec Weidenstetten leží asi 20 km severne od mesta Ulm, blízko pohoria Švábska Jura.

Obec susedí na severe s obcou Altheim, na východe s obcou Neenstetten, na juhu s obcami Holzkirch a Westerstetten ako aj na západe s obcou Lonsee.

## Vzdelanie
Vo Weidenstettene sa nachádza jedna Základná škola a jedna Materská škola.
 
## Organizácie
* Športový klub *1926 Weidenstetten* 
* *BobbyCarClub Schwaben* 
* Spevácky zbor Weidenstetten

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Fleš (predbežná správa)

**Fleš** je najkratší druh správy, typický pre prácu spravodajskej agentúry. Ide o predbežnú, telegrafickú správu o udalosti o ktorej redakcia nemá dostatok relevantných informácií. Flešová správa by mala mať rozsah najviac 30 slov.

## Pozri aj

*Spravodajstvo

Kategória:Žurnalistika
Palaeotherium

náhľad|'''Palaeotherium''' (fosílna kostra)

**Palaeotherium** je rod vymretého cicavca. 

## Vzhľad
Dosahoval veľkosti dnešného tapíra indického (*Tapirus indicus*). Predkami paleotérií boli prakopytníky typu *[[Hyracotherium]]*, takže palaeotériá predstavujú začiatok vývojovej rady ťažkých foriem koňovitých kopytnatcov. Tento zvláštny špecializovaný typ však neuspel, bol prekonaný vývojom ťažkých foriem nosorožcov a tapírov a vymrel už v spodnom oligocéne. Palaeotherium mali veľkú a ťažkú lebku, veľmi pohyblivé pery, ale nemali tapíri chobot. Končatiny mali trojprsté, opatrené malými kopýtkami, a našľapovali ešte na celé prsty. 

## Výskyt
náhľad|left|'''Palaeotherium''' (fosílna lebka)
Žili v starších treťohorách (v eocéne, teda pred 43 až 38 miliónmi rokov) v Európe aj v Amerike, v severnej časti kontinentu. Domovom týchto na kone značne ťažkopádnych zvierat boli vlhké pralesy, kde paleotéria žili celkom obdobným spôsobom ako dnešní tapíri. Je zaujímavé, že v Severnej Amerike aj paleotérie vytvárali ľahké stepné formy, ktoré sa blížia vývojovým štádiám pravých koní. 

**Palaeotherium magnum** patrilo k najväčším formám celej skupiny, žilo v Európe a bolo popísané veľmi stroho, už roku 1804 slávnym Cuvierom, otcom francúzskej paleontológie.

## Iné projekty

Kategória:Cicavce
Fenoplast

**Fenoplasty** sú medziprodukty viacfázovej polykondenzácie. Sú to zdraviu škodlivé látky tmavej farby.

## Výroba
Z 2g fenolu v skúmavke a pridaním  40 % roztoku formaldehydu a 6 kvapiek koncentrovanej kyseliny chlorovodíkovej. Skúmavku so zmesou sa uzavrie tampónom vaty a zahrieva sa vo vodnom kúpeli, až sa vytvorí zákal. Potom sa zmes vyleje na porcelánovú misku a mierne sa v digestore zahrieva, až sa voda odparí a vznikne pevná látka. Týmto pokusom pripravená látka, ktorá je podobná na prírodnú živicu, sa nazýva fenoplast.

Kategória:Syntetické živice
Polyadícia

**Polyadícia** je prechod medzi polymerizáciou a polykondenzáciou. Nevzniká žiaden vedľajší produkt. Reakcie bývajú reťazové. Monoméry majú 2 funkčné skupiny. Nastáva prešmyk atómu vodíka z jedného monoméra na druhý.

Polyadičné produkty:
*polyuretány – majú dobré izolačné schopnosti, používajú sa napenené. Jeden z obchodný názov je napr. molitan.
*silikóny

Kategória:Chemické reakcie
Richard Gatling

thumb|Gatlingov guľomet z roku 1865.
Dr. **Richard Jordan Gatling** (* 12. september 1818, Hertford County, Severná Karolína, USA – † 26. február 1903, New York, New York, USA) bol americký vynálezca, autor prvého úspešného mechanického guľometu.

Bol synom farmára a vynálezcu Jordana Gatlinga. Narodil sa na plantáži Maney's Neck v Hertford County, v americkom štáte Severná Karolína. 
Ako 21 ročný vymyslel lodnú skrutku, ktorú však v rovnakom čase nezávisle vymysleli aj iní vynálezcovia a patent na ňu nezískal. Gatling pracoval ako rybár, úradník na súde, učiteľ a obchodník. V čase, keď viedol vlastný obchod, vymyslel sejačku *("wheat drill", a planting device)* a vyrábal ju na predaj. 

V roku 1850 získal lekársky titul na Ohio Medical College, stále sa však viac venoval kariére vynálezcu než lekára. 

V roku 1862 získal patent na viachlavňový mechanický guľomet a založil Gatling Gun Company v Indianapolise, štát Indiana. V roku 1897 sa spoločnosť zlúčila s firmou Colt. Gatlingove guľomety sa používali až do roku 1911, kedy ich americká armáda vyhlásila za zastarané.

Gatling bol plodný vynálezca, zdokonalil toaletu, bicykel, vymyslel stroj na parné čistenie surovej vlny, pracoval na pneumatických systémoch. V neskorších rokoch presídlil do St. Louis v štáte Missouri, kde založil firmu na výrobu "parných pluhov" – čiže traktorov. 

V roku 1891 sa stal prvým prezidentom American Association of Inventors and Manufacturers a zastával ju šesť rokov. 

Zomrel v New York City, pri návšteve u svojej dcéry. Pochovaný je na cintoríne Crown Hill v meste Indianapolis.

## Referencie

Kategória:Osobnosti zo Severnej Karolíny
Kategória:Vynálezcovia USA
Kategória:Slobodomurári USA
Reaktoplast

**Reaktoplast** alebo staršie **termoset** je chemická látka, ktorú po termickom vytvrdení už nie je možné ďalej spracovať teplom. Sú to zosieťované polyméry, ktoré vytvárajú priestorovú trojrozmernú sieť. Zosieťovanie nastáva až pri spracovaní plastu vplyvom tepla a tlaku (niekedy s pomocou katalyzátora). Tento proces sa nazýva vytvrdzovanie.

Reaktoplasty sú nerozpustné v organických rozpúšťadlách, vode a kyselinách. Pri zahrievaní sa chemicky nemenia (pri prílišnom zahriatí sa rozpadnú). Príkladom je bakelit, vulkanizovaný kaučuk a pod.

Kategória:Plasty
Polykondenzácia

Polykondenzácia je viacnásobná polyreakcia, pri ktorej reagujú aspoň 2 rôzne monoméry, ktoré majú najmenej 2 funkčné skupiny. Vzniká vedľajší produkt, ktorý býva nízkomolekulová, obyčajne anorganická látka (napr :voda, amoniak, kyselina chlorovodíková). Reakcie sú vždy vratné. Rovnováha sa posúva smerom k produktom tak, že sa odčerpáva vedľajší produkt. Reakcie môžeme kedykoľvek zastaviť, lebo majú stupňovitý priebeh - prebiehajú vo viacerých stupňoch a na každom z nich sa získava určitý produkt. Reakcie sú endotermické (teplo sa dodáva). Pri reakciách sa používajú katalyzátory, ktoré ovplyvňujú priebeh stupňov reakcie. Produkty majú všeobecný názov polykondenzáty.

*Polykondenzáty* sa ďalej delia na:
* polyestery - využitie na výrobu textil. vláken, náterov, živíc taktiež do kondenzátorov a na výrobu fliaš(poznáme pod názvom PET) 
* polyamidy - sú elastické,používajú sa od -15 do 105°C , sú to všetky látky s koncovkou -on :nylón,silón,krepsilón...
* fenoplasty
* aminoplasty - použitie na impregnáciu papiera,tkanín
* epoxidové živice

            

Kategória:Chemické reakcie
Miroslav Klose

**Miroslav Josef Klose** (* 9. jún 1978, Opole, Poľsko) je bývalý nemecký futbalista, ktorý hral na pozícií útočníka. 

## Životopis
Narodil sa v Poľsku, jeho otec Józef Klose je však etnický Nemec a má nemecké občianstvo. Otec bol futbalista (o i. poľský klub *Odra Opole* a francúzsky AJ Auxerre), matka Barbara Jeż reprezentovala Poľsko v hádzanej. Miroslav odišiel z Poľska do Nemecka s matkou v roku 1987.

### Klubová kariéra
Do svojich 20 rokov hral siedmu nemeckú ligu v SG Blaubach-Diedelkopf, potom prestúpil do Homburgu, kde začínal v rezerve (5. liga). Odtiaľ si ho vytiahol 1. FC Kaiserslautern, kde neskôr vytvoril útočné duo s Vratislavom Lokvencom.

Od roku 2004 do 2007 hral za Werder Brémy. Patrí k najúspešnejším útočníkom nemeckej Bundesligy, v sezóne 2005/2006 bol s 25 gólmi najlepším strelcom Werderu.

V roku 2007 sa stal hráčom Bayernu Mníchov a hneď v úvodnom kole Bundesligy zaznamenal dva góly a gólovú asistenciu v domácej výhre 3:0 proti FC Hansa Rostock.
V 7. kole zdolalo útočné duo Miroslav Klose – Luca Toni pred domácimi divákmi obranu FC Energie Cottbus 5:0 a Klose strelil hattrick. Na dva z gólov mu prihral 17-ročný debutant Toni Kroos.

Po ročníku 2010/2011 prestúpil do Lazia, kde mal pomôcť mužstvu dostať sa vyššie ako skončilo posledný rok. Na konci sezóny 2012/2013 slávil zisk talianskeho pohára keď Lazio porazilo v derby svojho mestského rivala AS Rím 1:0.
K 30. júnu 2016 mu v Laziu vypršala zmluva a stal sa voľným hráčom. V novembri 2016 ukončil hráčsku kariéru.

### Reprezentačná kariéra
V A-mužstve Nemecka debutoval 24. marca 2001 v kvalifikačnom zápase v Leverkusene proti reprezentácii Albánska, k výhre 2:1 pomohol 1 gólom.

Reprezentoval Nemecko na majstrovstvách sveta v rokoch 2002, 2006, 2010 a 2014. Práve na majstrovstvách sveta v Nemecku v roku 2006 bol s piatimi gólmi najlepším strelcom šampionátu.

Je majstrom sveta z roku 2014 a so 71 gólmi najlepším strelcom nemeckej reprezentácie v histórii (pred druhým Gerdom Müllerom - 68 gólov) a zároveň najlepším strelcom histórie svetových šampionátov (so 16 gólmi). 

V auguste 2014 ukončil reprezentačnú kariéru s bilanciou 137 odohraných zápasov a 71 vstrelených gólov.

Je jedným z troch hráčov, ktorí skórovali na 4 majstrovstvách sveta (spoločne s krajanom Uwe Seelerom a legendárnym Brazílčanom Pelém).

## Referencie


## Iné projekty

## Externé odkazy
* 
* Profil hráča na Transfermarkt.com
* Profil hráča na National Football Teams.com 
* Profil hráča – reprezentačné štatistiky v A-mužstve
* Štatistika DFB

Kategória:Nemeckí národní futbalisti
Kategória:Hráči 1. FC Kaiserslautern
Kategória:Hráči Bayern München
Kategória:Hráči SV Werder Bremen
Kategória:Hráči SS Lazio
Kategória:Majstri sveta vo futbale
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Nemecké osobnosti poľského pôvodu
Cisano Bergamasco

**Cisano Bergamasco** je mesto v provincii Bergamo na severe Talianska. Počet obyvateľov je 5&nbsp;606. V tomto meste sa narodil futbalista Roberto Donadoni.

## Iné projekty

## Externé odkazy
Oficiálna stránka

Kategória:Sídla v provincii Bergamo
Kategória:Obce v provincii Bergamo
Kategória:Obce v Lombardsku
Santa Ana (sopka)

**Santa Ana** (alebo **Ilamatepec**) je aktívny stratovulkán nachádzajúci sa na juhozápade Salvádora. S výškou  je to najvyššia sopka a zároveň tretí najvyšší vrch Salvádora. Nachádza sa na východnom okraji pohoria Cordillera de Apaneca, jej okolie je pokryté tropickým pralesom a v oblasti sa pestuje káva. Od hlavného mesta je vzdialená  na západ.

Masív sopky je tvorený prevažne andezitmi a bazaltami a jej vrchol je ukončený sériou sústredných kráterov. Koncom pleistocénu nastal kolaps stavby vulkánu, jeho výsledkom bol mohutný zosuv, ktorý sa zastavil až na pobreží Pacifiku. Vulkanická aktivita je zdokumentovaná od 16. storočia, išlo prevažne o stredne silné explozívne erupcie. Posledná aktivita sa odohrala 1. októbra 2005 a vyžiadala si dve obete na životoch, ako aj evakuáciu obyvateľov okolitých sídiel.

## Iné projekty
.

## Externé odkazy
* www.volcano.si.edu – stratovulkán Santa Ana na Global Volcanism Program 

Kategória:Sopky Salvádora
Kategória:Stratovulkány
Kategória:Aktívne sopky
Fleš

**Fleš** môže byť:
*v šerme: najrýchlejší útočný pohyb celého tela, pozri fleš (šerm)
*v žurnalistike:
** predbežná stručná správa, pozri fleš (predbežná správa)
** (spravidla nápadné) avízo na prednej strane periodika, pozri fleš (avízo)
** ranná informácia tlačovej agentúry o správach, ktoré možno v daný deň očakávať, pozri fleš (agentúrny prehľad)
Kúmy

thumb|Vstup do Sibyllininej jaskyne v Kúmach
**Kúmy** (iné názvy: **Kumy, Cumae, Kymé, Kýmé, Kymai, Kýmai, Kyma, Kýmá**; lat. *Cumae*, gr. *Κύμη*- Kymé/iný prepis:Kýmé alebo *Κύμαι* – Kymai/iný prepis:Kýmai  alebo *Κύμα* – Kyma/iný prepis:Kýmá) bolo antické mesto na západnom pobreží Itálie severne od Neapola na území Kampánie. Preslávilo sa tým, že tu údajne pôsobila veštkyňa Sibyla.

## Dejiny
Osadu založili okolo roku 750 pred Kr. grécki kolonisti z mesta Chalkis na ostrove Eubója, ktorí sa niekoľko rokov predtým usadili na ostrove Ischia (gr. Pithekusai), ležiacom pri pobreží. Osadníci neskôr kolonizovali aj ďalšie miesta na pobreží a založili osady Dikaiarchia (Puteoli – Pozzuoli) a Neapol (Neapolis).

Kúmy sa preslávili ako sídlo veštkyne Sibyly. Sídlila v jaskyni, ktorá je dnes prístupná turistom. Politický a hospodársky vrchol dosiahli Kúmy v rokoch 700 – 500 pred Kr., predovšetkým za vlády tyrana Aristodema, keď v rokoch 524 a 504 pred Kr. porazili Etruskov. V roku 474 pred Kr. spojené loďstvo z Kúm a sicílskych Syrakúz, v ktorých vtedy vládol Hierón I. opäť porazilo Etruskov.

Okolo roku 420 pred Kr. si Kúmy podmanili Samniti. Po porážke Samnitov v prvej samnitskej vojne ovládli Kúmy Rimania. Mesto síce získalo postavenie rímskeho municípia, ale postupne strácalo svoj politický význam. V cisárskom období sa z mesta stalo významné rímske kúpeľné mesto boháčov.

## Archeológia
Archeologické výskumy sa robili predovšetkým na akropole, kde boli objavené zvyšky chrámu zo 6. stor. pred Kr., zasväteného najvyššiemu gréckemu bohovi Diovi. Tento chrám v 6. stor. po Kr. prebudovali na kresťanský kostol. Takisto bol objavený chrám, zasvätený Apolónovi. V meste boli postavené kúpele a amfiteáter, východne od mesta sa nachádzal prístav. Významnou turistickou atrakciou je údajná jaskyňa, v ktorej sídlila a veštila Sibyla. K jaskyni vedie asi 150 metrov dlhá chodba s početnými výklenkami a miestnosťami.

## Literatúra
* Amedeo Maiuri: *Die Altertümer der Phlegräischen Felder. Vom Grab des Vergil bis zur Höhle von Cumae*. Führer durch die Museen und Kunstdenkmäler Italiens. Bd 32. Istituto Poligrafico dello Stato, Roma 1968, 1983 (5. verb. Aufl.).
* Paolo Caputo u. a.: *Cuma e il suo Parco Archeologico. Un territorio e le sue testimonianze*. Bardi, Roma 1996.

## Iné projekty

## Zdroj

Kategória:Staroveký Rím
San Vicente (sopka)

**San Vicente** (alebo **Chichontepec**, alebo **Las Chiches**), je neaktívny stratovulkán, nachádzajúci sa v Salvádore, juhovýchodne od jazera Lago de Ilopango. S výškou 2&nbsp;182&nbsp;m je to druhý najvyšší vulkán v Salvádore. Prevažne andezitový stratovulkán leží na staršej kaldere *La Carbonera*, zvyšky jej okrajov sú viditeľné na juhozápadnej strane vulkánu.

Vulkanická aktivita sopky San Vicente sa kočila začiatkom nášho letopočtu (okolo roku 260), v súčasnosti sú aktívne len fumaroly a termálne pramene na severnom a západnom úbočí. Jediným katastrofou bol masívny zosuv pôdy spôsobený zametrasením v roku 2001, ktorý si vyžiadal aj obete na ľudských životoch. 

## Iné projekty
.

## Externé odkazy
* www.volcano.si.edu - stratovulkán San Vicente na Global Volcanism Program 

Kategória:Sopky Salvádora
Kategória:Stratovulkány
San Miguel

**San Miguel** (doslova Svätý Michal) môže byť:
* department v Salvádore, pozri San Miguel (department)
* mesto v Salvádore, ktoré je sídlom rovnomenného departmentu; pozri San Miguel (Salvádor)
* sopka v Salvádore, nazývaná aj San Miguel (sopka)
* mesto v Argentíne, pozri San Miguel (Argentína)
* mesto v Paname, pozri San Miguel (Panama)
* provincia v departmente Cajamarca v Peru, pozri San Miguel (provincia)
Ara (papagáj)

[náhľad|Vyobrazenie papagájov ara: [ara hyacintová, ara arakanga a ara modro-žltá.]]
**Ara** je slovenský názov latinských rodov:
* *[[Anodorhynchus]]*, 
* *[[Cyanopsitta]]*, 
* *[[Ara (rod)|Ara]]*, 
* *[[Diopsittaca]]* (zaraďovaný aj ako rod *Ara*), 
* *[[Orthopsittaca]]* (zaraďovaný aj ako rod *Ara*), 
* *[[Primolius]]* (zaraďovaný aj ako rod *Ara*; alternatívny sporný názov *Propyrrhura*).
Staršie to bol aj slovenský názov rodu *[[Guaruba]]* (dnes: klinochvost). 

## Charakteristika
Tieto rody sa vyskytujú v Strednej a Južnej Amerike a v Karibiku. Podrobnosti pozri v článkoch o jednotlivých rodoch.

## Galéria

Ara ambigua1.JPG|*[[Ara ambiguus]]*  
Macaw-jpatokal.jpg|*[[Ara ararauna]]*  
Ara chloropterus pair.jpg|*[[Ara chloroptera]]*  
Ara glaucogularis-2.jpg|*[[Ara glaucogularis]]*  
Scarlet Macaw.jpg|*[[Ara macao]]*
Soldatenara-5848.jpg|*[[Ara militaris]]*  
Red-fronted Macaw Ara rubrogenys National Aviary 2112px.jpg|*[[Ara rubrogenys]]*  
Chestnut-fronted Macaw (Ara severa) -Southwicks Zoo c.jpg|*[[Ara severa]]*
Hyacinth Macaws at the Tennessee Aquarium.jpg|*[[Anodorhynchus hyacinthinus]]*
Spixara.jpg|*[[Cyanopsitta spixii]]* 
Gebirgsara.JPG|*[[Primolius couloni]]* 
Rotrueckenara.jpg|*[[Primolius maracana]]* 
Golden-collared Macaw 041.jpg|*[[Primolius auricollis]]*
Diopsittaca nobilis -pet-2-4c.JPG|*[[Diopsittaca nobilis]]* 
Ara tricolor.jpg|*[[Ara tricolor]]*


## Referencie

## Iné projekty
 

Kategória:Papagájovité
Kategória:Ara
Izalco

**Izalco** môže byť:
* mesto v Salvádore, ktoré je sídlom rovnomenného okresu v departmente Sonsonate; pozri Izalco (Salvádor)
* sopka v Salvádore, pozri Izalco (sopka)
Izalco (sopka)

**Izalco** je v súčasnosti neaktívny stratovulkán, nachádzajúci sa v Salvádore, v blízkosti rovnomenného mesta. Sopka sa vyvinula ako parazitický kužeľ nedaľekého stratovulkánu Santa Ana. Svoju činnosť začala v roku 1770 (ako najmladší vulkán v krajine), posledná erupcia sa odohrala v októbri 1966. Za ten čas to bola jedna z najaktívnejších sopiek v Salvádore, známa aj pod menom *El Faro* (alebo *„maják Pacifiku“* vďaka pravidelným vývrhom lávy v päťminútových intermaloch).

Masív vulkánu je tvorený prevažne andezitovými a bazaltovými lávami a pyroklastikami. Ich zloženie je geochemicky odlišné od láv Santa Any. V súčasnosti je jediným prejavom vulkanizmu výskyt fumarol.

## Iné projekty
.

## Externé odkazy
* www.volcano.si.edu – stratovulkán Izalco na Global Volcanism Program 

Kategória:Sopky Salvádora
Kategória:Stratovulkány
San Miguel (sopka)

**San Miguel** (alebo **Chaparrastique**) je stratovulkán nachádzajúci sa v Salvádore v blízkosti rovnomenného mesta. Je to jeden z najaktívnejších vulkánov v krajine, len za posledných 100 rokov bolo zaznamenaných viac ako 15, aj keď menších erupcií. Masív sopky je tvorený prevažne bazaltami a andezitmi, na jeho úpätí sa nachádzajú kávovníkové plantáže.

## Externé odkazy
* www.volcano.si.edu - stratovulkán San Miguel na Global Volcanism Program 

Kategória:Sopky Salvádora
Kategória:Stratovulkány
Seebeckov jav

**Seebeckov jav** (alebo tiež **termoelektrický jav**) je priamou premenou rozdielu teplôt na elektrické napätie. Peltierov jav a Seebeckov jav sú vlastne opaky seba navzájom. Medzi súvisiace javy patrí Thomsonov jav a ohrev Jouleovým teplom. Peltier-Seebeckov jav, a Thomsonov jav sú vratné, ohrev jouleovým teplom nemôže být vratným procesom podľa zákonov termodynamiky.

Tento jav bol po prvýkrát objavený v roku 1821 nemeckým fyzikom Thomasom Seebeckom, ktorý zistil, že existuje elektrické napätie medzi dvoma koncami kovovej tyče, pokiaľ medzi týmito koncamii existuje teplotný rozdiel – gradient ΔT.

Zistil tiež, že kompasová strelka je odklonená ak je umiestnená v uzatvorenej slučke tvorenej z dvoch rôznych kovov s teplotným rozdielom medzi spojmi. Je to z dôvodu rozdielnej odozvy kovov na teplotné rozdiely v prúdovej slučke, ktorá spôsobuje vznik magnetického poľa.

Jav je teda vznik napätia, ktorý nastáva pri teplotných rozdieloch medzi dvoma rozdielnymi kovmi alebo polovodičmi. To spôsobuje nepretržité prúdenie elektrónov, pokiaľ vodiče tvoria uzatvorený obvod. Vzniknuté napätie je rádovo niekoľko mikrovoltov na stupeň Celzia.

V nasledujúcom obvode môže býť merané napätie *U* nižšie uvedeným vzorcom.

150px

:U = \int_{T_1}^{T_2} \left( S_\mathrm{B}(T) - S_\mathrm{A}(T) \right) \, dT

*S*A a *S*B sú *[[Seebeckov koeficient|Seebeckove koeficienty]]*  kovov A a B, *T*1 a *T*2 sú teploty spojov. Seebeckove koeficienty sú nelineárne a závisia na teplote vodičov, použitom materiáli a jeho molekulárnej štruktúre. Pokiaľ sú Seebeckove koeficienty v danom rozsahu teplôt približne konštantné, môže byť vyššie uvedená rovnica linearizovaná.

:U = (S_\mathrm{B} - S_\mathrm{A}) \cdot (T_2 - T_1)

## Využitie
Jav sa využíva pre priamu výrobu elektrickej energie z tepla, čiže tam kde máme k dispozícii zdroj tepla, resp. teplotný spád. V praxi sa efekt častejšie využíva pre nepriame meranie teploty, kde sa článok použije ako teplotný snímač (senzor) a merané napätie je ekvivalentné rozdielu teplôt povrchov článku.

## Pozri aj
* Peltierov jav
* Thomsonov jav
* Joulovo teplo

## Externé odkazy

* Seebeckov jav, Seebeckove koeficienty, termočlánok: O
* Termoelektrické javy: O 
* Meranie teploty, termoelektrické teplomery: O
* Seebeckov termoelektrický efekt: O

Kategória:Elektrotechnika
Kategória:Termodynamika
Kategória:Fyzikálne javy
Kategória:Eponymické termíny vo fyzike
Zlatko Zahovič

**Zlatko Zahovič**, niekedy uvádzaný ako *Zlatko Zahović* (* 1. február 1971, Maribor, Juhoslávia, dnes Slovinsko) je bývalý slovinský futbalový stredopoliar.

Patril k najznámejším slovinským hráčom 90. rokov. Zahovič sa narodil v Maribore srbským rodičom. So svojou kariérou začal v mládežníckom tíme Kovinar Maribor. V roku 1989 ho zbadal bývalý juhoslovanský hráč Milko Đurovski. Zahovič potom hrával za Partizan Belehrad, (1989-1993), hosťoval v klube Proleter, Zrenjanin (1990-1991); Vitória Guimarães (1993-1996), FC Porto (1996-1999), Olympiakos (1999-2000), Valencia (2000-2001) a Benfica (2001-2005).

V Lige majstrov v roku 2001 sa jeho Valencia dostala do finále, ale prehrali po penaltách s nemeckým majstrom Bayern Mníchov. Zahovič bol jedným z nešťastných hráčov, ktorý svoj pokus nepremenili; Oliver Kahn chytil jeho dobre umiestnenú strelu.

Jeho prvý zápas za Slovinsko odohral 7. novembra 1992 proti Cypru. Bol súčasťou tímu Slovinska, ktoré sa kvalifikovalo na Euro 2000 v Belgicku a Holandsku. Zahovič na tomto turnaji strelil 4 góly. Slovinsku sa podarilo kvalifikovať aj na Majstrovstvá sveta 2002, no Zahovič kvôli konfliktu s trénerom Srečkom Katancom bol poslaný domov už po prvom zápase so Španielskom. Svoj posledný reprezentačný zápas odohral 28. apríla 2004 proti Švajčiarsku.

V roku 2007 sa stal športovým riaditeľom klubu NK Maribor.

## Externé odkazy
* Zlatko Zahovič na national-football-teams.com

Kategória:Osobnosti z Mariboru
Kategória:Slovinskí futbalisti
Kategória:Hráči Majstrovstiev sveta vo futbale 2002
Kategória:Hráči FK Partizan
Kategória:Hráči Vitória Guimarães
Kategória:Hráči FC Porto
Kategória:Hráči Olympiakos FC
Kategória:Hráči Valencia CF
Kategória:Hráči SL Benfica Lisabon
Gianfranco Zola

**Gianfranco Zola** (* 5. júl 1966, Oliena, Sardínia) je bývalý taliansky futbalista. Prvú časť svojej kariéry odhoral v Taliansku, hlavne za Neapol a Parmu, pred príchodom do anglického mužstva Chelsea. Počas pôsobenia v tomto klube získal ocenenie Football Writers Hráč roka v 1997. Za Talianske národné futbalové mužstvo odohral 35 zápasov. Po pôsobení v Chelsea sa rozhodol v roku 2003 vrátiť do Talianska, obliekol dres Cagliari. Po ukončení kariéry sa stal trénerom, trénoval v Taliansku, Katare ako aj v anglickej Premier League.

## Trénerská kariéra
### Talianska reprezentácia do 20 rokov
V roku 2006 začala Zolova trénerská kariéra ako asistent trénera Pierluigiho Casiraghiho v Talianskom národnom mužstve do 20 rokov. Spolu trénovali aj Taliansko na olympiáde v Pekingu 2008, kde skončili vo štvrťfinále po porážke s Belgickom 3-2.

### West Ham United
Dňa 9. septembra 2009 podpísal zmluvu s West Hamom na tri roky, aj keď nemal trénerskú licenciu. Vystriedal Alana Curbishleyho, za neuspokojivé výkony. Diváci West Hamu ho privítali pozitívne, aj keď hrával sedem rokov za konkurenčnú Chelsea. Ale aj keď prišiel s tímom na Stamford Bridge, fanúšikovia Chelsea ho vítali potleskom. V tíme podporuje aj mládež, pár nováčikov posunul do hlavného tímu, napr. Juniora Stanislasa, Zavona Hinesiho, Jacka Collisona a Jamesa Tomkinsa. V apríli 2009 podpísal zmluvu do konca roka 2013. Ale po zlej sezóne 2009-10, keď West Ham skončil až na 17. mieste, len päť bodov od zostupu. Dva dni po ukončení tejto sezóny v klube skončil.     

## Trénerské štatistiky

## Trofeje
; Torres Calcio
* Serie C2: 1986-87
; Neapol
* Serie A: 1989-90 
* Taliansky superpohár: 1990
; Parma
* Pohár UEFA: 1994–95
* Európsky superpohár: 1993
; Chelsea
* FA Cup: 1997, 2000
* FA Charity Shield: 2000
* Ligový pohár: 1998
* Pohár víťazov pohárov: 1998
* Európsky superpohár: 1998
* Premier League Asia Trophy: 2003

## Referencie

## Iné projekty

Kategória:Talianski futbalisti
Kategória:Talianski futbaloví tréneri
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Cagliari Calcio
Kategória:Hráči SSC Neapol
Kategória:Hráči Chelsea FC
Kategória:Nositelia Radu za zásluhy Talianskej republiky
Oliver Bierhoff

**Oliver Bierhoff** (* 1. máj 1968, Karlsruhe, Nemecko) je bývalý nemecký futbalový útočník, ktorý strelil prvý zlatý gól v histórii medzinárodného futbalu. Bolo to vo finále Eura 1996 za Nemecko proti Česku.

Narodil sa v Karlsruhe v Bádensko-Württembersku. V jeho klubovej kariére hrával postupne v rokoch 1985 až 2003 za KFC Uerdingen, Hamburg, Borussia Mönchengladbach, Salzburg, Ascoli, Udinese, AC Milan, AS Monaco a Chievo Verona. Spolu strelil 103 gólov v Serie A, čím sa stal jedným z najlepších netalianskych útočníkov lige. V sezóne 1997-98 bol najlepším strelcom Serie A s 27 gólmi.

V drese národného mužstva strelil 37 gólov v 70 zápasoch, hral na Majstrovstvách Európy 1996 a 2000 a na Majstrovstvách sveta 1998 a 2002.

## Iné projekty

## Externé odkazy
*Oliver Bierhoff

Kategória:Nemeckí národní futbalisti
Kategória:Hráči Hamburger SV
Kategória:Hráči Borussia Mönchengladbach
Kategória:Hráči Ascoli Calcio
Kategória:Hráči Udinese Calcio
Kategória:Hráči AC Miláno
Kategória:Hráči Chievo Verona
Kategória:Majstri Európy vo futbale
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Osobnosti z Karlsruhe
Sérgio Conceição

**Sérgio Paulo Marceneiro da Conceição** (* 15. november 1974, Coimbra, Portugalsko) je bývalý portugalský futbalista.  

Odohral 56 zápasov za portugalské národné futbalové mužstvo, v ktorých strelil 12 gólov. V rokoch 1996 až 1998 hrával za FC Porto. Neskôr prestúpil za 11,2 milióna eur do Lazia, kde vyhral Pohár víťazov pohárov. Je považovaný za rýchleho hráča, ktorý hral na pravom kraji stredného poľa. V jeho rodnom meste je po ňom pomenovaný štadión *Estádio Municipal Sérgio Conceição*.

## Referencie


## Iné projekty

## Externé odkazy
* Profil trenéra na Transfermarkt.com 
* Profil hráča na |Transfermarkt.com
* Sérgio Conceição na National-football-teams.com 

Kategória:Portugalskí futbalisti
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči SS Lazio
Kategória:Hráči FC Porto
Kategória:Hráči FC Internazionale Miláno
Kategória:Hráči Serie A
Kategória:Hráči Standard Liège
Slovinské národné futbalové mužstvo

**Slovinské národné futbalové mužstvo** je národné mužstvo, ktoré reprezentuje Slovinsko na medzinárodných podujatiach. Ich prvý zápas odohrali v roku 1992 po rozpade Juhoslávie.

Medzi najväčšie úspechy patrí účasť na Eure 2000 a na Majstrovstvách sveta 2002. Na Euro sa dostalo Slovinsko prekvapujúcu po zdolaní Ukrajiny v baráži. Na samotnom turnaji remizovali s Juhosláviou a Nórsko a so Španielskom prehrali tesne 1-2.

## Kuriozity
Dňa 11. februára 2009 v priateľskom zápase v Genku proti Belgicku zahrali Slovincom slovenskú hymnu. Slovinci nakoniec tento zápas prehrali 0:2.

## Súčasná zostava
Týchto 25 hráčov bolo nominovaných na zápasy Ligy národov UEFA 2022/23 proti Švédsku, Nórsku a Srbsku v júni 2022 

## Majstrovstvá sveta

## Majstrovstvá Európy

## Liga národov UEFA

## Referencie

## Externé odkazy
* http://national-football-teams.com/v2/country.php?id=169 

Kategória:Národné futbalové mužstvá
Kategória:Futbal v Slovinsku
Futbal
Dugong morský

**Dugong morský** (iné názvy: **dugong indooceánsky, dugong indický**, staršie **dugong obyčajný**, skrátene **dugong**; lat. *Dugong dugong*) je morský cicavec z čeľade dugongovité. 

## Výskyt
Dugong morský sa vyskytuje v Červenom mori, pozdĺž východného pobrežia Afriky, na ostrovoch v Bengálskom zálive, v Malajskom súostroví, na Molukách, Filipínach, na Novej Guiney a na severovýchodnom pobreží Austrálie. Na rozdiel od lamantínov dugong obýva plytké tropické moria a v ústí riek sa objavuje veľmi zriedka. Vyžaduje vodu teplú 20 — 36 °C. 

## Vzhľad
Bežná dĺžka dospelého samca je 250 cm, sú však jedinci až 3 m dlhí. Obvod tela je až 190 cm, hmotnosť 170 — 300 kg. Samice sú vždy menšie než samci. Koža je šedavo či hnedo sfarbená, pokrytá riedkymi jemnými chlpmi. Dugongy žijú v malých skupinách v počte 3 — 6 kusov, niekedy aj samotársky. Vo vodách s dostatkom potravy sa niekedy zhlukujú až v stočlenné stáda.

## Potrava
Živia sa morskými riasami, chaluhami a *"morskou trávou"*. Rastliny vyťahujú z dna a čistia ich od piesku. Pri pastve sa vynárajú každé dve minúty, aby sa nadýchli, ale v núdzi vydržia pod vodou aj 10 minút.

## Rozmnožovanie
Rozmnožujú sa po celý rok, gravidita trvá 11 mesiacov, mláďa sa rodí pod vodou. Samice nosia jedináčka v plutvovitých končatinách alebo na chrbte. Hlavnými zmyslami sú hmat a sluch, zrak je veľmi slabý. 

## Ochrana
Dugongy sa všade lovia pre tuk, mäso a kožu. Z jedinca o hmotnosti 222 — 300 kg sa získa 20 — 60 l tuku. Obyvatelia Madagaskaru veria, že prášok z rozdrvených zubov dugonga pomáha pri otravách, proti boleniu hlavy a zápche. Intenzívny lov má za následok rýchly úbytok dugongov; keď je zabezpečená účinná ochrana, stavy sa zdvíhajú. Boli hlásené úhyny po znečistení mora naftou (Perzský záliv). V zajatí sa dugongy vyskytovali vždy vzácne.

## Iné projekty

## Referencie

## Zdroj
* *časopis ABC* http://www.iabc.cz/

Kategória:Dugongovité
Kategória:Zraniteľné druhy
Webová služba

**Webová služba** je podľa definície W3C riešenie, ako spolu môžu aplikácie komunikovať a vymieňať si medzi sebou informácie prostredníctvom Internetu.

Toto definitívne rúca bariéry medzi rozdielnymi systémami, ale pri bežnom používaní sa tento výraz spája s použitím SOAP vo forme XML ako obálky a popisom rozhraní vo forme WSDL. Napríklad iba WS-I implementuje webovú službu tak ako ju popisuje špecifikácia.

## Pozri aj
* SOAP – spôsob komunikácie
* WSDL – popis komunikácie a možností
* XML – formát správ komunikácie
* PHP – skriptovací jazyk pre webové servery (soap rozšírenie)
* Java – programovací jazyk, ktorý vie pracovať s webovými službami

## Externé odkazy
* W3C Web Services Activity domovská stránka
* W3C Architektúra webovej služby

## Zdroje

Kategória:Internet
Progaming

**Progaming** (skrátene professional gaming, doslova profesionálne hranie, tiež PG) je neoficiálna športová disciplína, turnaje, ktorých sa zúčastňujú amatérski a profesionálni hráči. Progamer je profesionálny hráč zarábajúci si na živobytie profesionálnym hraním počítačových hier, ktorý je veľmi dobre platený.

V našich podmienkach sa progamingom z pozície hráča na plný úväzok živiť nemožno. Jediný zisk je vytváraný výhradne výhrami z turnajov. U nás sa dotované turnaje vyskytujú len ako súčasť medzinárodných počítačových výstav, alebo ako amatérske stretnutia.

Sú však aj krajiny, kde sa progaming stal doslova národným športom. V tomto smere je asi najďalej Kórea, s obrovským množstvom herní, televíznymi stanicami venovanými počítačovým hrám, širokou popularitou a s tým spojenou previazanosťou počítačového priemyslu a sponzoringu. Podobná situácia je v USA ale aj v Nemecku, Taliansku, Francúzsku, Švédsku, Dánsku, Rusku, Ukrajine, Poľsku i Česku. Známi profesionálni hráči testujú a propagujú počítačové výrobky a to i vlastným slávnym menom. 

Príkladom je Američan Jonathan Wendel (prezývka Fatal1ty), pod jeho menom sa predávajú špeciálne klávesnice a myši v internetových obchodoch alebo ukrajinský hráč Daniil Ishutin (prezývka Dendi) známy ako Dota 2 milionár.

## Najčastejšie hrané hry na turnajoch
*3D akčné hry
**Counter-Strike: Global Offensive 
**Quake live
*Real-time stratégie 
**StarCraft 2 
*Automobilové
**Trackmania Nations
*športové
**FIFA
*MOBA
**League of Legends
** Dota 2
## Najznámejšie súťaže
*WEG - World Expert Games 
*ESWC - Electronics Sports World Cup 
*CEVO - Cyberevolution
*DH - Dreamhack
*MLG - Major League Gaming
* SLTV - StarLadder StarSeries
* ESL - The eSports League
* CG - Copenhagen Games
* TI - The International
* IEM - Intel Extreme Masters

## Iné projekty
 

Kategória:Počítačové hry
Damita Jo (album)

***Damita Jo*** je album speváčky Janet Jackson bol vydaný 30. marca 2004.

## Zoznam skladieb
# „Looking For Love“ - 1:29  
# „Damita Jo“ - 2:45 
# „Sexhibition“ - 2:29      
# „Strawberry Bounce“ - 3:10  
# „My Baby“ (hosťuje Kanye West) - 4:17  
# „The Islands“ - 0:39  
# „Spending Time With You“ - 4:14  
# „Magic Hour“ - 0:23  
# „Island Life“ - 3:53  
# „All Nite (Don't Stop)“ - 3:26  
# „R&B Junkie“ - 3:10  
# „I Want You“ - 4:12  
# „Like You Don't Love Me“ - 3:39  
# „Thinkin' Bout My Ex“ - 4:33  
# „Warmth“ - 3:44  
# „Moist“ - 4:55  
# „It All Comes Down To Love“ - 0:38     
# „Truly“ - 3:58  
# „The One“ - 1:01  
# „SloLove“ - 3:44  
# „Country“ - 0:30  
# „Just A Little While“ (album Version) - 4:13

 

Kategória:Hudobné albumy z 2004
Kategória:Albumy Janet Jacksonovej
20 Y.O.

***20 Y.O.*** je deviaty štúdiový album (dvanásty celkovo) od americkej R&B/pop speváčky Janet Jackson, ktorý 20. septembra 2006 vydalo hudobné vydavateľstvo Virgin Records. 

Album debutoval na druhom mieste amerického rebríčka ''Billboard'' 200 s 297&nbsp;000 predanými hudobnými nosičmi. Je to jej ôsmy album, ktorý sa dostal do prvej trojky v rebríčku a druhý, ktorý dosiahol druhú priečku. Zároveň je tento jej ôsmym albumom, ktorý získal za svoj predaj platinové ocenenie.  Vydavateľstvo EMI zverejnilo informáciu, že z tohto albumu bolo na celom svete do 31. marca 2007 predaných približne 1,2 milióna nosičov. 

7. decembra 2006 tento album získal nomináciu na Grammy v kategórii najlepších albumov súčasného R&B.

## Zoznam skladieb
# „(Intro) 20“ (Janet Jackson, James Harris III, Terry Lewis) – 0:52
# „So Excited“ (featuring Khia) (Janet Jackson, Jermaine Dupri, James Phillips, Johnta Austin, James Harris III, Terry Lewis, Khia Chambers, Herbie Hancock, Michael Beinhorn, Bill Laswell) – 3:16
# „Show Me“ (Janet Jackson, Jermaine Dupri, Manuel Seal, Jr., Johnta Austin, James Harris III, Terry Lewis) – 3:38
# „Get It Out Me“ (Janet Jackson, Jermaine Dupri, Manuel Seal, Jr., Johnta Austin, James Harris III, Terry Lewis) – 3:04
# „Do It 2 Me“ (Janet Jackson, Jermaine Dupri, Manuel Seal, Jr., Brenda Russell) – 4:06
# „This Body“ (Janet Jackson, Jermaine Dupri, James Phillips, Johnta Austin, James Harris III, Terry Lewis) – 4:10
# „20 Part 2 (Interlude)“ (Janet Jackson, James Harris III, Terry Lewis) – 0:27
# „With U“ (Janet Jackson, Jermaine Dupri, Manuel Seal, Jr., Johnta Austin, James Harris III, Terry Lewis) – 5:08
# „Call on Me“ (with Nelly) (Jermaine Dupri, Johnta Austin, James Phillips, Cornell Haynes, Jr., James Harris III, Terry Lewis) – 3:30
# „20 Part 3 (Interlude)“ (Janet Jackson, James Harris III, Terry Lewis) – 0:28
# „Daybreak“ (Janet Jackson, James Harris III, Terry Lewis, Johnta Austin) – 4:21
# „Enjoy“ (Janet Jackson, James Harris III, Terry Lewis, Bobby Ross Avila, Issiah J. Avila) – 4:54
# „20 Part 4 (Interlude)“ (Janet Jackson, James Harris III, Terry Lewis) – 0:43
# „Take Care“ (Janet Jackson, James Harris III, Terry Lewis) – 5:46
# „Love 2 Love“ (Janet Jackson, James Harris III, Terry Lewis, Johnta Austin) – 5:03
# „Outro) 20 Part 5“ (Janet Jackson, James Harris III, Terry Lewis) – 1:03

### Exkluzívne vydanie pre iTunes
#„Call on Me“ (video) – 4:00
#Interactive Booklet - *20 Y.O.*

### Japonské vydanie
#„Roll Witchu“ – 4:30
#„Days Go By“ – 4:16

## Oficiálne nevydané skladby
* „Weekend“ (dostupné iba na webe)
* „Stuck Inside the Groove“
* „You Crossed the Line“
* „Clap Your Hands“
* „Untitled“ (Producent Dr. Dre)

## Referencie


 

Kategória:Hudobné albumy z 2006
Kategória:Albumy Janet Jacksonovej
The Swan Bride

**The Swan Bride** je slovenská rocková skupina. Pochádza zo Žiliny. Zoskupenie vznikalo dlhší čas z iných formácií. Skupina je charakteristická hudobným štýlom príznačným pre dnešnú britskú scénu spolu s kombinovaním rôznych prvkov ako je aj hudba klasická, španielske rytmy a podobne. Ovplyvnení boli viacerými muzikantmi a žánrami: Bright Eyes, Tom Waits, Muse, punk, new wave, hororové filmy.

## Členovia skupiny
* Matej Rafa - spev
* Rasťo Tupý - basová gitara
* Matej Kačaljak - gitara
* Michal Michálek - bicie

## Diskografia
* *[[Monsters In Your Drawers]]* EP (2007)
* *[[2 (album, The Swan Bride)|2]]* (2010)
* Swan Bride (2012)

## Externé odkazy
* Oficiálna stránka skupiny 

Swan Bride, The
Kategória:Hudobné skupiny z 2006
Bradáč (pes)

náhľad|Rôzne typy bradáča
**Bradáč** je nemecké plemeno psa. Názov plemena pochádza od charakteristického ochlpenia v oblasti ňucháča. Miniatúrne plemená bradáčov boli vyšľachtené krížením štandardných rás bradáčov s opičím pinčom a pudlom. Psy tohto plemena sa rozdeľujú do troch základných skupín:

*malý  bradáč: sučky 4348 cm, psy 4550 cm v kohútiku
*stredný bradáč: sučky 4954 cm, psy 5156 cm
*veľký bradáč: sučky 5561 cm, psy 5663 cm

Priemerná dĺžka života bradáča dosahuje 1113 rokov, jeho váha môže dosahovať od 3042 kg

## Iné projekty

Kategória:Plemená psov z Nemecka
Expedícia 14

**Expedícia 14** bola štrnásta posádka dlhodobo obývajúca Medzinárodnú vesmírnu stanicu (ISS). Veliteľ Michael Lopez-Alegria a letový inžinier Michail Ťurin štartovali z kozmodrómu Bajkonur 18. septembra 2006 o 4 hodine a 9 minúte UTC na palube Sojuzu TMA-9. Pripojili sa k Thomasovi Reiterovi, ktorý pracoval na ISS od 6. júla 2006 (''Discovery'', misie STS-121).  V decembri 2006 Thomasa Reitera vystriedala Sunita Williamsová (*Discovery* misia STS-116). 

## Posádka

### Prvá časť (september až december 2006)
*Michael Lopez-Alegria (4) veliteľ –  NASA
*Michail Ťurin (2) letový inžinier –  RKA
*Thomas Reiter (2) letový inžinier –  ESA

### Druhá časť (december 2006 až apríl 2007)
*Michael Lopez-Alegria (4) veliteľ –  NASA
*Michail Ťurin (2) letový inžinier –  RSA
*Sunita Williamsová (1) letový inžinier –  NASA

V zátvorkách je uvedený celkový počet letov do vesmíru vrátane tejto misie.

## Záložná posádka
*Peggy Whitsonová veliteľka - NASA
*Jurij Malenčenko letový inžinier - RKA
*Clayton Anderson letový inžinier - NASA

## Ciele misie

* Pokračovanie stavby Medzinárodnej vesmírnej stanice pomocou výstupov do vesmíru a s posádkou raketoplánu Discovery pri misii STS-116.
* Premiestnenie Sojuzu TMA-9 z modulu Zvezda na modul Zaria.
* Prijať tri návštevy nákladných lodí Progress, zásobiť stanicu potravinami, vodou, palivom a materiálom. Zásobiť stanicu aj z prilietavajúcich raketoplánov.
* Rekonfigurovať napájanie zo solárnych panelov a chladiaci systém.
* Odstrániť ochranný obal systému priehradových nosníkov.

## Priebeh misie
thumbnail|Expedícia 14 v prvej etape misie

### Štart a prílet k ISS

Hlavná časť posádky Expedície 14 štartovala spoločne s vesmírnou turistkou Anousheh Ansariovou Sojuzom TMA-9 z kozmodrómu Bajkonur v Kazachstane 18. septembra 2006. Kozmonaut Ťurin, ktorý loď pilotoval, sa bez problémov 20. septembra pripojil k vesmírnej stanici. Novú posádku privítali členovia Expedície 13 Pavel Vinogradov a Jeff Williams a tiež ďalší člen novej expedície nemecký astronaut ESA Thomas Reiter.

## Iné projekty

## Zdroje

Kategória:Základné posádky Medzinárodnej vesmírnej stanice
Kategória:Kozmonautika v 2006
Kategória:Kozmonautika v 2007
Zoznam slnečných cyklov

Toto je **zoznam slnečných cyklov** (či cyklov zvyšovania a znižovania počtu slnečných škvŕn) sledovaných od roku 1755:

thumb|300px|right|Slnečné cykly číslo 21 - 23

Nový slnečný cyklus podľa definície začína, keď sa v stredných slnečných šírkach (okolo 30° severnej šírky alebo 30° južnej šírky - Spőrerov zákon) vynoria prvé slnečné škvrny. Tieto škvrny majú opačnú magnetickú polaritu, ako škvrny v predchadzajúcom slnečnom cykle.

## Referencie

## Pozri aj
* Slnečný cyklus
* Heinrich Schwabe
* Slnečná konštanta

## Zdroj

Kategória:Slnko
Kategória:Astronomické zoznamy
Discipline (Janet Jackson)

***Discipline***  je desiatym štúdovým albumom (trinástym celkom) speváčky Janet Jackson, ktorý od 22. februára 2008 začalo publikovať hudobné vydavateľstvo Island Records.

## Zoznam skladieb
### Štandardné vydanie
# „I.D. (Interlude)“ – 0:47
# „Feedback“ (R. Jerkins) – 3:38
# „LUV“ (R. Jerkins) – 3:09
# „Spinnin (Interlude)“ – 0:07
# „Rollercoaster“ (Terry 'The Maddscientist' Thomas) – 3:50
# „Bathroom Break (Interlude)“ – 0:40
# „Rock with U“ (J. Dupri, Ne-Yo) – 3:51
# „2nite“ (Stargate) – 4:08
# „Can't B Good“ (Ne-Yo, D. DoRohn Gough) featuring Ne-Yo – 4:13
# „4 Words (Interlude)“ – 0:10
# „Never Letchu Go“ (J. Austin, J. Dupri) – 4:07
# „Truth or Dare (Interlude)“ – 0:24
# „Greatest X“ (The-Dream, T. Stewart) – 4:22
# „Good Morning Janet (Interlude)“ - 0:43
# „So Much Betta“ – 2:52
# „Play Selection (Interlude)“ – 0:17
# „The 1“ (featuring Missy Elliott) (J. Dupri) – 3:40
# „What's Ur Name“ (J. Dupri) – 2:33
# „The Meaning (Interlude)“ – 1:16
# „Discipline“ (Shea Taylor, Ne-Yo) - 5:00
# „Back (Interlude)“ – 0:18
# „Curtains“ (R. Jerkins) – 3:50  	

#### Bonusové skladby
#„Let Me Know“ [vydané len v: V.Británia, Japonsko, Kórea & iTunes] (Smith) - 3:48
# „Feedback (Ralphi Rosario Electroshok Radio Mix)“ [vydané len v: Japonsko, Kórea] - 3:47

### Deluxe CD/DVD vydanie
#### Disk 1
* Štandardné vydanie 

#### Disk 2 - DVD
# Photo Shoot
# Recording Studio
# Rehearsal
# Nakrúcanie videoklipu „Feedback“ with credits
# „Feedback“ (videoklip)

## Vydané single z albumu
# „Feedback“ (7. január 2008)
# „Rock with U“ (5. február 2008)
# „LUV“ (12. február 2008)

## Referencie


## Externé odkazy
* Oficiálna stránka Janet Jackson
* Island Records

 

Kategória:Hudobné albumy z 2008
Kategória:Albumy Janet Jacksonovej
Control: The Remixes

***Control: The Remixes*** je prvý remixový album (štvrtý celkom) speváčky Janet Jackson, vydaný 26. januára 1987 . 

## Zoznam skladieb
### Európske vydanie
# „Control“ (video mix) (Soundtrack to Video of "Control") – 6:02
# „Nasty“ (extended) – 6:07
# „Nasty“ (Cool Summer Mix Pt. 1) – 7:57
# „What Have You Done for Me Lately“ (extended mix) – 6:57
# „When I Think of You“ (extra beats) – 2:01
# „When I Think of You“ (dance mix) – 6:24
# „Control“ (acappella) – 3:56
# „Let's Wait Awhile“ (remix) – 4:36

### Britské vydanie
# „Control“ (video mix) – 6:02
# „When I Think of You“ (Dance Mix) – 6:24
# „The Pleasure Principle“ (Long Vocal) – 7:23
# „What Have You Done For Me Lately“ (extended mix) – 7:00
# „Nasty“ (Cool Summer Mix Pt. 2) – 10:09
# „Let's Wait Awhile“ (remix) – 4:30
# „Nasty“ (Cool Summer Mix Pt. 1) – 7:57
# „The Pleasure Principle“ (dub edit) – 4:19

### Japonské vydanie (''More Control'')
# „What Have You Done for Me Lately“ (extended mix) – 7:00
# „Nasty“ (extended mix) – 6:00
# „When I Think of You“ (dance remix) – 6:25
# „Control“ (extended version) – 7:33
# „What Have You Done for Me Lately“ (dub version) – 6:35
# „Nasty“ (Cool Summer Mix Pt. 2) – 10:09
# „When I Think of You“ (instrumental) – 4:00
# „Control“ (Video Mix) – 6:02
# „Let's Wait Awhile“ (remix) – 4:30

 

Kategória:Janet Jacksonová
Kategória:Hudobné albumy z 1987
Kategória:Remixy
Jovsianska hrabina

**Jovsianska hrabina** je národná prírodná rezervácia, nachádza sa na úpätí Vihorlatských vrchov, na rozhraní pahorkatiny a roviny pri obci Jovsa, v nadmorskej výške 162 Zaberá plochu  a je súčasťou chráneného územia CHKO Vihorlat.

NPR je vyhlásená na ochranu prirodzených lesných spoločenstiev s výskytom chránených druhov rastlín, najmä bledule jarnej (Leucojum vernum L.). Je to dubovo-hrabový les na južných svahoch sopečného pohoria. NPR je zriadená na vedecké a osvetovo-výchovné účely.

Okrajom rezervácie preteká potok Myslina. Územie je známe výskytom bledule jarnej karpatskej (Leucojum vernum ssp. carpaticum). Bleduľa sa vyskytuje aj v priľahlých lúčnych spoločenstvách, ktoré sú aspoň čiastočne ovplyvňované vodným režimom potoka. V tejto NPR má najvhodnejšie ekologické podmienky na východnom Slovensku a je tu jej najpočetnejšia populácia.

Porast okolo potoka tvoria jelša lepkavá (Alnus glutinosa), hrab obyčajný (Carpinus betulus), lieska obyčajná (Corylus avellana), slivka trnková (Prunus spinosa), topoľ osikový (Populus tremula), hlohy (Crataegus spp.), vŕba rakyta (Salix caprea).

## Referencie

## Externé odkazy
* 
* Chránené územia, Štátna ochrana prírody Slovenskej republiky

Kategória:Chránené územia Chránenej krajinnej oblasti Vihorlat
Kategória:Národné prírodné rezervácie v Košickom kraji
Kategória:Chránené územia v okrese Michalovce
Kategória:Jovsa
Kategória:Chránená krajinná oblasť Vihorlat